open-index/open-wikipedia-markdown huggingface dataset:
Γλώσσα Μπέκτζε

Η γλώσσα του αρχαίου βασιλείου του Μπέκτζε (18 π.Χ. – 660 μ.Χ.), ενός από τα Τρία Βασίλεια της Κορέας, ήταν μια Κορεατική γλώσσα, που σχετίζονται με την γλώσσα κόγκουριο και την γλώσσα σίλλα.

Το Μπέκτζε ιδρύθηκε από μετανάστες από το Κογκουριό, και τεκμαίρεται ότι μιλούσαν την γλώσσα κόγκουριο, και αυτό τεκμαίρεται από τις πολλές βεβαιωμένες λέξεις που υποστηρίζουν αυτή την ιδέα, ωστόσο ακόμη και αν αυτό είναι σωστό, δεν είναι γνωστό ποια γλώσσα των αυτοχθόνων Σαμχάν (Χαν-Μπέκτζε) μιλούσαν, ή αν το βεβαιωμένο υλικό μπορεί να είναι ένα μείγμα των γλωσσών Κογκουριό και Σαμχάν. Η συνομοσπονδία Γκαγιά ιδρύθηκε από μια από τις φυλές Σαμχάν, έτσι είναι πιθανό ότι η παλιά γλώσσα Μπέκτζε σχετιζόταν με την γλώσσα Γκάγια με βάση τοπωνυμικά στοιχεία, και στη συνέχεια, η γλώσσα Μπουγιό-Μπέκτζε ίσως σχετιζόταν με τα Κορεατικά, και η Χαν-Μπέκτζε, παρά το όνομα, σχετιζόταν με τα Ιαπωνικά, τα Αυστρονησιακά ή και τα δύο.

## Δείτε επίσης
* Ιστορία της κορεατικής γλώσσας
* Γλώσσες μπούγιο
* Παλαιά κορεατικά
* Γλώσσα κόγκουριο
* Γλώσσα σίλλα

## Παραπομπές


Κατηγορία:Εξαφανισμένες γλώσσες της Ασίας
Κατηγορία:Γλώσσες της Κορέας
Μπίμπι Άντερσον

Η **Μπέριτ Ελίζαμπετ Άντερσον** (Σουηδικά: Berit Elisabeth Andersson, 11 Νοεμβρίου 1935 – 14 Απριλίου 2019), γνωστή με το καλλιτεχνικό όνομα **Μπίμπι Άντερσον** (Bibi Andersson), ήταν Σουηδή ηθοποιός.

## Βιογραφία
Γεννήθηκε το 1935 στη Στοκχόλμη. Γονείς της ήταν η κοινωνική λειτουργός Κάριν Μάνσιον-Άντερσον και ο επιχειρηματίας Γιόζεφ Άντερσον. Η Μπέριτ σπούδασε υποκριτική στη σχολή Gösta Terserus και στη Βασιλική Δραματική Σχολή της Στοκχόλμης.

Είχε γίνει γνωστή από τους ρόλους της στις ταινίες του Ίνγκμαρ Μπέργκμαν, όπως *[[Περσόνα (ταινία)|Περσόνα]]*, *[[Η Έβδομη Σφραγίδα]]*, *Το πάθος*, *[[Άγριες Φράουλες|Άγριες φράουλες]]*, *Η επαφή*, *Χαμόγελα καλοκαιρινής νύχτας* και *[[Σκηνές από έναν γάμο]]*.

Κέρδισε το Βραβείο Γυναικείου ρόλου στο Φεστιβάλ των Καννών μαζί με τις συμπρωταγωνίστριές της για την ταινία *Στο κατώφλι της ζωής*. Για τον ρόλο της στην ταινία *The Mistress* κέρδισε την Αργυρή Άρκτο Α΄ Γυναικείου ρόλου στο Φεστιβάλ του Βερολίνου. Επίσης, για την ερμηνεία της στην *[[Περσόνα (ταινία)|Περσόνα]]* προτάθηκε για το BAFTA Α΄ Γυναικείου ρόλου. Επιπλέον, έπαιξε στις ταινίες *Το γράμμα του Κρεμλίνου*, *[[Η γιορτή της Μπαμπέτ]]* και *Κουιντέτο*.

Εκτός από τον κινηματογράφο, η Άντερσον είχε πολλές συμμετοχές και στο θέατρο και είχε παίξει, μεταξύ άλλων, και στο Μπρόντγουεϊ.

Απεβίωσε στις 14 Απριλίου 2019 σε ηλικία 83 ετών.

## Φιλμογραφία

## Παραπομπές


Κατηγορία:Σουηδές ηθοποιοί κινηματογράφου
Κατηγορία:Σουηδές ηθοποιοί θεάτρου
Κατηγορία:Σουηδές ηθοποιοί τηλεόρασης
Αυτοκινητόδρομος 621 (Ελλάδα)

Ο **Αυτοκινητόδρομος 621 (Α621)** είναι κάθετος άξονας της Αττικής Οδού. Ξεκινάει από τη Λεωφόρο Δουκίσσης Πλακεντίας και καταλήγει στην Αγία Παρασκευή στη διασταύρωση με την Περιφερειακή Υμηττού. Έχει μήκος 2,5 χιλιόμετρα και σε όλο το μήκος του έχει 2 λωρίδες ανα κατεύθυνση. Το έργο ξεκίνησε να κατασκευάζεται το 1997 και παραδόθηκε στην κυκλοφορία το 2003.

## Κατάλογος Κόμβων

:''Πηγή: Ιστοσελίδα Motorway-exits

## Παραπομπές


## Πηγές
* Ιστοσελίδα: Motorways - Aυτοκινητόδρομοι, Ελλάς: Α642
*Χάρτης: Α621 Google Maps

## Φωτογραφίες

Κατηγορία:Αυτοκινητόδρομοι της Ελλάδας
Κατηγορία:Αττική Οδός
Μάρκο Λιβάγια

Ο **Μάρκο Λιβάγια** (Κροατικά: *Marko Livaja*, 26 Αυγούστου 1993) είναι Κροάτης διεθνής ποδοσφαιριστής, ο οποίος αγωνίζεται ως επιθετικός στη Χάιντουκ Σπλιτ. 

Την περίοδο 2017–18 κατέκτησε το πρωτάθλημα με την ΑΕΚ, συμβάλλοντας και δημιουργώντας τη δική του ιστορία στον σύλλογο. Λόγω διαφωνιών με τον σύλλογο, από τον Φεβρουάριο του 2021 είχε τεθεί σε προσωρινή αδράνεια, μέχρι να υπάρξει νέα συμφωνία που θα φέρει ξανά τον Κροάτη στην επίθεση της Ένωσης, τελικά στις 17 Φεβρουαρίου 2021 έλυσε το συμβόλαιό του και έμεινε επίσημα ελεύθερος από την ΑΕΚ. Υπέγραψε συμβόλαιο με τη Χάιντουκ Σπλιτ την ίδια ημέρα που το συμβόλαιό του με την ΑΕΚ έληξε.

## Βιογραφία
Ξεκίνησε την επαγγελματική του καριέρα στην Ίντερ, χωρίς όμως να πάρει μεγάλο χρόνο συμμετοχής στη συνέχεια. Τον Ιανουάριο του 2013 η Αταλάντα αγόρασε τα μισά δικαιώματά του από την Τσεζένα. Όμως, υπήρξαν πολλά ζητήματα πειθαρχίας. Το Μάιο του 2014 υπέγραψε πενταετές συμβόλαιο με τη Ρουμπίν Καζάν. Τον Αύγουστο του 2015 επέστρεψε στην Ιταλία με δανεισμό του στην Έμπολι. Τον Ιούλιο του 2016 υπογράφει μέχρι το 2020 στην ισπανική ομάδα Λας Πάλμας. 

Τον Ιούλιο του 2017 δόθηκε δανεικός στην ΑΕΚ. Έχει κατακτήσει το πρωτάθλημα Ελλάδας τη σεζόν 2017–18 με τη φανέλα της ΑΕΚ. Τον Μάιο του 2018 η ΑΕΚ ανακοίνωσε την απόκτησή του, ενεργοποιώντας την οψιόν αγοράς του με το συμβόλαιό του να έχει διάρκεια μέχρι το 2021. Οι αξιοσημείωτες επιδόσεις του παίχτη στην ομάδα έχουν όμως κάποιες φορές επισκιαστεί από πειθαρχικά προβλήματα.. 

Τον Ιανουάριο του 2021 αρνήθηκε πρόταση ανανέωσης της ΑΕΚ, ζητώντας περισσότερα χρήματα, και αποχώρησε από την ομάδα της ΑΕΚ.

Στις 9 Ιουνίου 2021 συμφώνησε σε νέο συμβόλαιο με τη Χάιντουκ Σπλιτ, το οποίο τον δεσμεύει με την ομάδα μέχρι το καλοκαίρι του 2024. Τη σεζόν 2021-22 σημείωσε 28 γκολ σε 34 παιχνίδια και αναδείχθηκε κορυφαίος ποδοσφαιριστής της χρονιάς στο κροατικό πρωτάθλημα.

## Παραπομπές


## Εξωτερικοί σύνδεσμοι

* 

Κατηγορία:Κροάτες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Κροατίας Κ15
Κατηγορία:Ποδοσφαιριστές Εθνικής Κροατίας Κ16
Κατηγορία:Ποδοσφαιριστές Εθνικής Κροατίας Κ17
Κατηγορία:Ποδοσφαιριστές Εθνικής Κροατίας Κ18
Κατηγορία:Ποδοσφαιριστές Εθνικής Κροατίας Κ19
Κατηγορία:Ποδοσφαιριστές Εθνικής Κροατίας Κ20
Κατηγορία:Ποδοσφαιριστές Εθνικής Κροατίας Κ21
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ίντερ
Κατηγορία:Ποδοσφαιριστές ΦΚ Λουγκάνο
Κατηγορία:Ποδοσφαιριστές ΑΚ Τσεζένα
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Ρουμπίν Καζάν
Κατηγορία:Ποδοσφαιριστές Έμπολι ΦΚ
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές Εθνικής Κροατίας
Κατηγορία:Ξένοι ποδοσφαιριστές στην Ελλάδα
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές Παγκοσμίου Κυπέλλου 2022
Καστρί Γαύδου

[μικρογραφία|[Δήμος Γαύδου]]
Το **Καστρί** είναι οικισμός της Περιφερειακής Ενότητας Χανίων, στην Περιφέρεια Κρήτης. Διοικητικά υπάγεται στο Δήμο Γαύδου.

## Γενικές πληροφορίες
Το **Καστρί Γαύδου** βρίσκεται σε υψόμετρο 236 μέτρων, στο νησί Γαύδος, έχει πληθυσμό 47 κατοίκων, σύμφωνα με την Απογραφή του 2021 και είναι η έδρα του Δήμου Γαύδου.

## Διοικητικές μεταβολές

## Εξωτερικοί σύνδεσμοι
* Δήμος Γαύδου (ιστοσελίδα)

## Παραπομπές


## Χάρτης


Καστρι
Κατηγορία:Γαύδος
Αρένα Άμπντι Ίπεκτσι

Η **Abdi İpekçi Arena**, παλαιότερα γνωστή ως **Αθλητικό Συγκρότημα Abdi İpekçi**, ήταν ένας πολυχώρος εσωτερικού χώρου που βρίσκεται στην περιοχή Zeytinburnu της Κωνσταντινούπολης στην Τουρκία, που βρίσκεται λίγο έξω από τα αρχαία τείχη της πόλης στο Yedikule. Σχεδιασμένο το 1979, άνοιξε το 1986 μετά από αρκετά χρόνια διακοπής της κατασκευής, ονομάστηκε από τον διάσημο Τούρκο δημοσιογράφο Άμπντι Ίπεκτσι.

## Εγκαταστάσεις
Η αρένα έχει χωρητικότητα 12.270 ατόμων. Διοργανώνει εθνικές και διεθνείς αθλητικές εκδηλώσεις όπως μπάσκετ, βόλεϊ, πάλη και βαρκάδα, συναυλίες και συνέδρια μεταξύ άλλων. Η εγκατάσταση περιλαμβάνει έναν οπτικό πίνακα με πολλαπλές όψεις, έξι μετρητές ηλεκτρονικών συστημάτων, τέσσερα ντουλάπια, δύο αίθουσες διαδικτύου, αίθουσα τύπου, δύο γραφεία πολλαπλών χρήσεων, VIP δωμάτια κλπ. Ο χώρος στάθμευσης του έχει χωρητικότητα 1.500 αυτοκινήτων.

## Εκδηλώσεις
Οι επαγγελματικές ομάδες καλαθοσφαίρισης της ομάδας καλαθοσφαίρισης των ανδρών της Γαλατασαράι και η ομάδα καλαθοσφαίρισης των γυναικών του Γαλατασαράι παίζουν τους αγώνες της στο τουρνουά 2009-2010 στο Abdi İpekçi Arena. Μερικά από τα αξιοσημείωτα γεγονότα που έλαβαν χώρα στην αρένα είναι:
* 1992 European Champions Cup Final Four 
* 1995 European Cup final
* 1996 FIBA EuroStars 
* 1997 Girl Power! Live in Istanbul
* 2001 Depeche Mode concert Exciter Tour
* 2001 ΕυρωΜπάσκετ Final phase
* 2004 Διαγωνισμός Τραγουδιού Eurovision
* 2005 Φιλ Κόλινς Συναυλία
* 2007 Ενρίκε Ιγκλέσιας Συναυλία
* 2009 European Short Course Swimming Championships
* 2009 Men's European Volleyball Championship
* 2010 Παγκόσμιο Πρωτάθλημα Καλαθοσφαίρισης Ανδρών
* 2011 European Judo Championships
* 2012 EuroLeague Women 2011–12 Final Eight
* 2014 Παγκόσμιο Κύπελλο Καλαθοσφαίρισης Γυναικών

## Παραπομπές

## Εξωτερικοί σύνδεσμοι

*Arena page on TBF website

Κατηγορία:Κτίρια και κατασκευές στην Κωνσταντινούπολη
Neoplan Tourliner

Το **Neoplan Tourliner** είναι λεωφορείο της Neoplan, το οποίο κατασκευάζεται από το 2003. Αρχικά κατασκευαζόταν στο εργοστάσιο της πόλης Πίλστινγκ, της Γερμανίας ενώ, πλέον, κατασκευάζεται στην Άγκυρα της Τουρκίας.

## Ιστορικό

To 2017, το Tourliner πήρε το βραβείο *iF Design*, για το σχεδιασμό του.

## Χαρακτηριστικά

Το *Tourliner* έχει δύο εκδόσεις κινητήρων. Στον *μικρό* κινητήρα, η ισχύς είναι 309 kW, οι ίπποι 420 και η μέγιστη ροπή στρέψης είναι στις 2.100 στροφές το λεπτό. Σε αυτή την έκδοση το κιβώτιο ταχυτήτων είναι χειροκίνητο και έχει 6 ταχύτητες. Στην έκδοση με τον *μεγάλο* κινητήρα, η ισχύς είναι 338 kW, οι ίπποι 460 και η μέγιστη ροπή στρέψης είναι στις 2.300 στροφές το λεπτό. Επίσης, σε αυτή την έκδοση το κιβώτιο ταχυτήτων είναι αυτόματο και έχει 12 ταχύτητες.

Και στις δύο εκδόσεις, το λεωφορείο διαθέτει ABS, ASR, EBS, ESP, ACC και LGS.

Από το 2014, ο κινητήρας του Tourliner είναι σύμφωνος με τις προδιαγραφές του Euro 6.

## Φωτογραφίες


Αρχείο:HRO-TP 13 Trans Port Rostock GmbH, Rostock. Neoplan Tourliner - Flickr - sludgegulper.jpg
Αρχείο:Neoplan Międzyzdroje1.JPG
Αρχείο:1207AntalyaMuratpaşaBSBus.JPG
Αρχείο:Anonymous Neoplan Tourliner (16274176314).jpg


## Παραπομπές


## Πηγές
* Φυλλάδιο Tourliner

Κατηγορία:Μοντέλα της Neoplan
Κατηγορία:Λεωφορεία
Ιγνάτιος Κοζαδίνος

Ο **Ιγνάτιος Κοζαδίνος** (Γοζαδίνος) ήταν Έλληνας επίσκοπος, Μητροπολίτης Μαριουπόλεως, άγιος της Ορθόδοξης Εκκλησίας, ο οποίος γεννήθηκε το 1716 στην Κύθνο.

## Βιογραφία
Ο Ιάκωβος Κοζαδίνος γεννήθηκε το 1716 στην Κύθνο, η οποία τότε ονομαζόταν Θερμιά, και ήταν γόνος της γνωστής κι ευσεβούς οικογενείας των Κοζαδίνων (Γοζαδίνων), οποίοι μετανάστευσαν στην Κύθνο τον 12ο αι. Το 1613 οι πρόγονοι του Ιγνατίου έχτισαν την εκκλησία του Αγίου Σάββα στην Κύθνο, στην οποία έλαβε το Βάπτισμα και η οποία λειτουργεί μέχρι και σήμερα.
Νέος μετέβη στο Άγιον Όρος και εκάρη μοναχός στην Ιερα Μονή Βατοπεδίου και έλαβε το όνομα **Ιγνάτιος**.
Το 1771 ο Πατριάρχης Κωνσταντινουπόλεως τον εξέλεξε Μητροπολίτη Γοτθίας και Καφά στην Κριμαία, όπου προσέφερε τις δυνάμεις του, για την πνευματική αναγέννηση των Ελλήνων και τη διατήρηση της εθνικής τους συνείδησης και της ορθόδοξης χριστιανικής πίστης.
Το 1778, ανέλαβε το δύσκολο και μεγάλο έργο της εξόδου των Ορθοδόξων Ελλήνων από την Κριμαία, που ήταν υπό τον ζυγό των Τατάρων, στη χριστιανική γη της Αζοφικής, όπου εθεμελιώθη η περιώνυμη Μαριούπολη.

Η μνήμη του τιμάται στις 3 Φεβρουαρίου (ημέρα κοιμήσεώς του) και την πρώτη Κυριακή Οκτωβρίου στην Κύθνο, σε ανάμνηση της προσκόμισης τμήματος του ιερού του λειψάνου από την Μαριούπολη στην Κύθνο την 1η Οκτωβρίου 2016.

## Παραπομπές


## Πηγές
* *Гавриил (Розанов), архиеп.* Переселение греков из Крыма в Азовскую губернии и основание Готфийской и Кафийской епархии // Записки Одесского общества любителей истории и древностей. 1844. — Т. 1. — Отд. 1. — С. 197—204
* *Х[артаха]й Ф.* Игнатий, митр. Готфийский и Кафейский // Иллюстрация: Всемирное обозр. 1861. № 171. С. 321—322
* *Серафимов С. А., свящ.* Крымские христиане (греки) на севернвх берегах Азовского моря // Херсонские епархиальные ведомости. Приб. 1862. — Ч. 5. — № 3. — С. 145—177
* *Н-ий М.* Митрополит Игнатий // Екатеринославские епархиальные ведомости. 1872. — № 10. Ч. неофиц. — С. 157—165
* *Арсений (Иващенко), архим.* Готская епархия в Крыму // Журнал Министерства народного просвещения. 1873. — Ч. 165. — № 1. Отд. 2. — С. 60-86
* *Феодосий (Макаревский), еп.* Материалы для историко-статистического описания Екатеринославской епархии: Церкви и приходы прошедшего ХVIII ст. Екатеринослав, 1880. — Вып. 2; Мариуполь, 1892. — С. 5-44, 94-138
* *Латышев В. В.* К начальной истории г. Мариуполя. Од., 1914; Гозадинов И. И. По поводу одной старой рукописи / Публ.: Е. И. Гозадинова // РС. 1915. — Т. 163. — № 7. — С. 111—131
* *Калоеров С. А.* От Крыма до Мариупольского греческого округа (1652‒1783). ‒ Донецк: ООО «Юго-Восток, Лтд», 2008. ‒ 640 с.
* *Калоеров С. А.* Игнатий // Православная энциклопедия. — М. : Церковно-научный центр «Православная энциклопедия», 2009. — Т. XXI : «Иверская икона Божией матери — Икиматарий». — С. 89-91. — 752 с. — 39 000 экз. — ISBN 978-5-89572-038-7.
* *Πουλόπουλος Βασίλειος Γεωργίου* Ο Άγιος Ιγνάτιος Μητροπολίτης Γοτθίας και Καφά και η ίδρυση της Μαριουπόλεως. Αριστοτέλειο Πανεπιστήμιο Θεσσαλονίκης, 2011. (διατριβή)

Κατηγορία:Άγιοι της Ορθόδοξης Εκκλησίας
Κατηγορία:Έλληνες ιεράρχες
Κατηγορία:Μαριούπολη
Άγγελος Παυλακάκης

Ο **Άγγελος Παυλακάκης** (Ξάνθη, 7 Νοεμβρίου 1976) είναι Έλληνας πρώην αθλητής του στίβου και συγκεκριμένα δρομέας ταχύτητας που ειδικευόταν στο αγώνισμα του δρόμου 100 μέτρων. Κατέχει ακόμα και σήμερα το πανελλήνιο ρεκόρ στο αγώνισμα με 10,11 δευτερόλεπτα από το Παγκόσμιο Πρωτάθλημα Στίβου 1997, που διεξάχθηκε στην Αθήνα.

Ο Παυλακάκης γεννήθηκε σε οικογένεια αγροτών από το Άβατο Ξάνθης και μέχρι την ηλικία των 19 ετών έζησε στην Ξάνθη, όπου τελείωσε το Λύκειο αριστούχος.

Η πρώτη συμμετοχή του σε μεγάλους διεθνείς αγώνες ήταν στο Παγκόσμιο Πρωτάθλημα Στίβου Εφήβων (U20) στη Λισαβόνα το 1994. Εκεί έφθασε μέχρι τον ημιτελικό στον δρόμο των 100 μέτρων, όπου σημείωσε τον πολύ καλό χρόνο 10,64 («νόμιμος» ευνοϊκός άνεμος, +1,1 m/sec), ενώ έλαβε μέρος και στη σκυταλοδρομία 4×100 μέτρων.

Η πρώτη μεγάλη διεθνής επιτυχία του ήταν η κατάκτηση του χάλκινου μεταλλίου στα 100 μέτρα στο Πανευρωπαϊκό Πρωτάθλημα Στίβου Εφήβων, που έλαβε χώρα στα τέλη Ιουλίου 1995 στη Νίρεγκχαζα της Ουγγαρίας με επίδοση 10,47 δευτερόλεπτα. Οι σημαντικότερες συμμετοχές του σε διεθνείς αγώνες της ενήλικης σταδιοδρομίας του και τα αποτελέσματά τους παρατίθενται στον παρακάτω πίνακα:

Το πανελλήνιο ρεκόρ των 10,11 στα 100 μέτρα σημειώθηκε από τον Παυλακάκη στην προκριματική σειρά του Παγκόσμιου Πρωταθλήματος Στίβου 1997, αγώνας που διεξάχθηκε στις 2 Αυγούστου 1997 στο ΟΑΚΑ. To 1999 είχε έναν σοβαρό τραυματισμό και δεν συμμετείχε σε αγώνες.

Ως προς τις νίκες του σε πανελλήνιους αγώνες, ήταν πρώτος στα 100 μέτρα στο Πανελλήνιο πρωτάθλημα στίβου ανδρών 2000 με χρόνο 10,13, κερδίζοντας τον Κώστα Κεντέρη.

Ο Άγγελος Παυλακάκης ήταν αθλητής του ΑΠΟΦΚΑ Ξάνθης. Είναι νυμφευμένος με την εξίσου σημαντική Ελληνίδα δρομέα ταχύτητας Αικατερίνη (Κατερίνα) Κόφφα και έχουν τρία παιδιά. Σήμερα εργάζεται ως δημοτικός υπάλληλος στον Δήμο Χαλανδρίου.

## Επιτεύγματα

*Ρ.Α. = Ρεκόρ Αγώνων, Α.Ρ. = Ατομικό Ρεκόρ

## Παραπομπές


## Εξωτερικοί σύνδεσμοι
* Το «προφίλ» του αθλητή στον ιστότοπο της IAAF
* Οι αγώνες του στο ''YouTube'' (διάρκεια 8 λ.)

Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Μεσογειακούς Αγώνες 1997
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Τακτικοί αριθμοί

Οι **τακτικοί**, **διατακτικοί**  **αριθμοί**  ή **τακτικά αριθμητικά** στην γλωσσολογία είναι επίθετα τα οποία αντιπροσωπεύουν αριθμητική θέση ή τοποθεσία όπως *πρώτο* ή *δεύτερο*. Για τον προσδιορισμό του αριθμού ολογράφως όπως *ένα* ή *δύο* χρησιμοποιούνται οι απόλυτοι αριθμοί.

## Περιγραφή
Οι τακτικοί αριθμοί μπορούν να εκφραστούν και ως συνδυασμός αριθμητικών και αλφαβητικών στοιχείων, π.χ. 1ο, 2ο, 3ο κτλ, ως συντόμευση, ενώ η κατάληξη μπορεί να είναι αρσενική, θηλυκή, ή ουδέτερη, σε ενικό ή πληθυντικό, τόσο στην αλφαβητική εκδοχή (*πρώτος, πρώτη, πρώτο, πρώτοι, πρώτες, πρώτα*)  όσο και στην αλφαριθμητική (1ος, 1η, 1ο, 1οι, 1ες, 1α) με τον πληθυντικό να χρησιμοποιείται σπάνια στην αλφαριθμητική μορφή. Η ουδέτερη αλφαβητική μορφή των αριθμών χρησιμοποιείται για την ολογράφως έκφραση των παρονομαστών των κλασμάτων, όπως π.χ. ένα τέταρτο (1/4), ένα τρίτο (1/3) κτλ.

Παραλλαγή των αριθμών αποτελεί η χρήση λέξεων όπως πρωτεύον (όπως *[[Πρωτεύοντα|πρωτεύον θηλαστικό]]*), ή πρωτεύουσα (όπως *[[πρωτεύουσα πόλη]]*), ή δευτερεύουσα (όπως *δευτερεύουσα σημασία*), κτλ οι οποίες χρησιμοποιούνται για τους σκοπούς της ταξινόμησης ή τον προσδιορισμό σημαντικότητας.

Στην αγγλική και αρκετές ρομανικές γλώσσες η χρήση προθεμάτων όπως *proto-*, *deutero-*, *trito-* (*πρώτο-, δεύτερο-, τρίτο-*) συναντάται σε αρκετούς τεχνικούς και φιλολογικούς όρους.

## Παράθεση αριθμών

## Παραπομπές


## Εξωτερικοί σύνδεσμοι

* Τακτικοί και απόλυτοι αριθμοί - Μαθηματικά Α´ δημοτικού / ebooks.edu.gr

Κατηγορία:Λεξικολογία
Κατηγορία:Αριθμοί
Κατηγορία:Συμβάσεις ονοματολογίας
Απόλυτοι αριθμοί

Οι **απόλυτοι αριθμοί** ή **απόλυτα αριθμητικά** στην γλωσσολογία είναι επίθετα τα οποία χρησιμοποιούνται για την ολογράφως έκφραση των αριθμών καθώς και για τον ολογράφως προσδιορισμό ποσότητας. Διαφέρουν από τους τακτικούς αριθμούς οι οποίοι χρησιμοποιούνται για τους σκοπούς της ταξινόμησης ή προσδιορισμό τμήματος (πρώτο, τέταρτο, κτλ).

## Περιγραφή
Οι απόλυτοι αριθμοί ανάλογα με την περίπτωση μπορούν να εκφραστούν σε αρσενικός γένος (*ένας*), θηλυκό (*μια*), ή ουδέτερο (*ένα*), σε ενικό (*τρία*) και πληθυντικό (*τρεις*). Παραλλαγή τους αποτελούν οι λέξεις που προσδιορίζουν ομαδοποιήσεις αριθμητικών συνόλων όπως *μονάδες* ή *μονάδα*, *δυάδες* ή *δυάδα*, *τριάδες* ή *τριάδα* κτλ. Η ουδέτερη ενική μορφή των αριθμών εκφράζει την καθιερωμένη ολογράφως έκφραση των αριθμών ως ουσιαστικό.

## Παράθεση αριθμών

## Παραπομπές


## Εξωτερικοί σύνδεσμοι

* Αριθμητικά επίθετα / users.sch.gr

Κατηγορία:Λεξικολογία
Κατηγορία:Αριθμοί
Οικογένεια Μπαρζανί

Η **οικογένεια Μπαρζανί** είναι μια εξέχουσα πολιτική οικογένεια του Ιρακινού Κουρδιστάν. 
[δεξιά|μικρογραφία|[Σημαία του Κουρδιστάν]]
Τα μέλη της οικογένειας είναι επίσης αρχηγοί του Δημοκρατικού Κόμματος του Κουρδιστάν.
* **Μουσταφά Μπαρζανί **(1903-1979): (αρχηγός του Δημοκρατικού Κόμματος του Κουρδιστάν από το 1946 έως το 1979)
* **[[Μασούντ Μπαρζανί]]**(1946): (αρχηγός του Δημοκρατικού Κόμματος του Κουρδιστάν από το 1979) (Πρόεδρος του Ιρακινού Κουρδιστάν από το 2005), γιος του Μουσταφά Μπαρζανί
* **[[Νετσερβάν Μπαρζανί|Νετσερβάν Ιντρίς Μπαρζανί]]**(1966): (Πρωθυπουργός του Ιρακινού Κουρδιστάν από το 2012), ανιψιός του Μουσταφά Μπαρζανί
* **Μασρούρ Μπαρζανί **(1969): Επικεφαλής του Συμβουλίου Ασφαλείας της Περιοχής του Κουρδιστάν, γιος του Μασούντ Μπαρζανί

## Δείτε επίσης
* Κουρδικός εθνικισμός

Κατηγορία:Κούρδοι
Αλβάνια

Τα ***Αλβάνια*** (*Alvania*) είναι γένος λεπτών θαλάσσιων σαλιγκαριών, θαλάσσιων μαλακίων γαστερόποδων ή μικρομοριακών μαλακίων στην οικογένεια Ρισσοΐδες (Rissoidae).

Αυτά τα θαλάσσια είδη μπορούν να βρεθούν σε όλο τον κόσμο, εκτός από τις περιοχές της Ανταρκτικής και τις πλησίον στην Ανταρκτική περιοχές.

## Εξωτερικοί σύνδεσμοι
*

Κατηγορία:Γαστερόποδα
Ζαν Λαφίτ

Ο **Ζαν Λαφίτ** (, 1774-1823) ήταν Γάλλος πειρατής και κουρσάρος στον Κόλπο του Μεξικού στις αρχές του 19ου αιώνα. Αυτός και ο μεγαλύτερος αδελφός του, Πιερ, έγραφαν το επώνυμό τους "Laffite", αλλά τα αγγλικά έγγραφα της εποχής χρησιμοποιούσαν το επώνυμο "Lafitte". Το τελευταίο έχει γίνει η συνηθισμένη ορθογραφία στις Ηνωμένες Πολιτείες Αμερικής, συμπεριλαμβανομένων και των τόπων που πήραν το όνομά τους από αυτόν.

## Βιογραφικά στοιχεία
Ο Λαφίτ πιστεύεται ότι γεννήθηκε είτε στη βασκική Γαλλία είτε σε γαλλική αποικία. Από το 1805, εκμεταλλευόταν μία αποθήκη στη Νέα Ορλεάνη για να διευκολύνει τη διανομή των εμπορευμάτων που εισήγαγε λαθρέως ο αδελφός του, Πιερ Λαφίτ. Στη συνέχεια, οι Λαφίτ μετέφεραν τις δραστηριότητές τους σ' ένα νησί στον κόλπο Μπαρατάρια στη Λουιζιάνα. Από το 1810, το νέο τους λιμάνι ήταν πολύ πετυχημένο. Οι Λαφίτ διεξήγαγαν μία επιτυχημένη επιχείρηση λαθρεμπορίου και άρχισαν επίσης να εμπλέκονται στην πειρατεία. 

Αν και ο Λαφίτ προειδοποίησε για πιθανή στρατιωτική επίθεση στη βάση τους, μία αμερικανική ναυτική δύναμη εισέβαλε με επιτυχία το Σεπτέμβριο του 1814 και κατέλαβε το μεγαλύτερο μέρος του στόλου του Λαφίτ. Αργότερα, σε αντάλλαγμα νομικής χάρης για τους λαθρεμπόρους, ο Λαφίτ και οι σύντροφοί του βοήθησαν τον στρατηγό Άντριου Τζάκσον να υπερασπιστεί τη Νέα Ορλεάνη ενάντια στους Βρετανούς στην τελευταία μάχη του Πολέμου του 1812. Οι Λαφίτ έγιναν κατάσκοποι για τους Ισπανούς κατά τη διάρκεια του μεξικανικού πολέμου ανεξαρτησίας και μετακόμισαν στο νησί Γκάλβεστον στο Τέξας, όπου ανέπτυξαν μία πειρατική αποικία. Ο Λαφίτ συνέχισε να επιτίθεται ως πειρατής σε εμπορικά πλοία στα λιμάνια της Κεντρικής Αμερικής μέχρι που πέθανε περίπου το 1823, προσπαθώντας να καταλάβει ισπανικά πλοία. Οι εικασίες σχετικά με τη ζωή και τον θάνατό του συνεχίζονται μεταξύ των ιστορικών.

Κάποιοι υποστηρίζουν πως η ζωή του Λαφίτ έδωσε την έμπνευση στον Λόρδο Βύρωνα για το ποίημα *Ο Κουρσάρος*, που δημοσιεύθηκε το 1814..

## Κινηματογράφος
Το 1938 προβλήθηκε η ταινία *Ο Πειρατής* (The Buccaneer), γνωστή και ως *Λαφίτ Ο Μέγας*, σε σκηνοθεσία του Σέσιλ Ντε Μιλ και τον Φρέντρικ Μαρτς στο ρόλο του Γάλλου πειρατή που βοηθάει τους Αμερικανούς στον Πόλεμο του 1812 ενάντια στους Βρετανούς. Το 1958, έγινε ριμέικ με τον ίδιο τίτλο. (στα ελληνικά προβλήθηκε με τον τίτλο *Λαφίτ, Ο Πειρατής*), με σκηνοθέτη τον Άντονι Κουίν. 

## Παραπομπές


Κατηγορία:Αμερικανοί επιχειρηματίες
Κατηγορία:Γάλλοι πειρατές
Κατηγορία:Ιστορία του Μεξικού
Mystic Prophecy

Οι **Mystic Prophecy** είναι ένα power metal συγκρότημα από το Bad Grönenbach της Γερμανίας. Ο ήχος τους χαρακτηρίζεται από μελωδικά κιθαριστικά σχήματα και δυναμικό παίξιμο των τυμπάνων και είναι παρόμοιος με εκείνον των αμερικάνικων metal συγκροτημάτων όπως οι Iced Earth.

## H αρχή
Το συγκρότημα δημιουργήθηκε το 2000 από τα μέλη των Valley's Eve, τον R.D. Liapakis (Ρομπέρτο Δημήτρη Λιαπάκη) και τον Martin Albrecht. Η μπάντα στελεχώθηκε ακόμα από τον Gus G. (μεταγενέστερο κιθαρίστα του Ozzy Osbourne και των Firewind) ο οποίος έπαιξε κιθάρα στα τρία πρώτα άλμπουμ, αλλά εγκατέλειψε τελικά το 2005 για να αφοσιωθεί στη προσωπική του μπάντα Firewind.

Έκτοτε το συγκρότημα είχε αρκετές αλλαγές στη σύνθεσή του, με τον R.D. Liapakis και τον κιθαρίστα Markus Pohl (ο οποίος στελέχωσε τη μπάντα το 2005), να είναι τα δύο μακροβιότερα μέλη.
Η τελευταία σύνθεση της μπάντας περιλαμβάνει την μπασίστρια Joey Roxx και τον drummer Hanno Kerstan. Τον Αύγουστο του 2017 το συγκρότημα ανακοίνωσε σαn νέο lead κιθαρίστα τον Evan K.

Tον Ιανουάριο του 2020 οι Mystic Prophecy κυκλοφόρησαν το εντέκατο άλμπουμ τους με τίτλο "Metal Division" το οποίο εξελίχθηκε στο πιο επιτυχημένο άλμπουμ στην ιστορία της μπάντας. Το άλμπουμ μπήκε στο Νο.20 των Γερμανικών Album Charts 

και εξελίχθηκε σε ένα "All genre" hit στα iTunes Charts, σε χώρες όπως Γερμανία (Νο.7), ΗΠΑ (Νο.23), Καναδά (Νο.11) κλπ 
, καθώς και bestseller στο Amazon.

Η κυκλοφορία του άλμπουμ συνοδεύτηκε από singles και βίντεο στα κομμάτια Metal Division, Eye To Eye, Dracula καθώς και από μία περιοδεία της μπάντας.

## Μέλη

## Δισκογραφία

* *[[Vengeance (Mystic Prophecy album)|Vengeance]]* (2001)
* *[[Regressus]]* (2003)
* *[[Never-Ending]]* (2004)
* *[[Savage Souls (album)|Savage Souls]]* (2006)
* *[[Satanic Curses]]* (2007)
* *[[Fireangel]]* (2009)
* *[[Ravenlord]]* (2011)
* *[[Killhammer]]* (2013)
* *[[War Brigade]]* (2016)
* *[[Monuments Uncovered]]* (2018)
* *[[Metal Division]]* (2020)

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Γερμανικά power metal συγκροτήματα
Παλάτι Μπρυλ (Βαρσοβία)

Το **Παλάτι Μπρυλ** (πολ: *Pałac Brühla*) ήταν μεγαλοπρεπές κτίσμα του 17ου αιώνα, σε ρυθμό μπαρόκ, το οποίο βρισκόταν στην πλατεία Πιουσούτσκι, στο κέντρο της πόλης της Βαρσοβίας, στην Πολωνία. Καταστράφηκε το Δεκέμβριο του 1944 από τα γερμανικά στρατεύματα Κατοχής, λίγο καιρό μετά την κατάπνιξη της Εξέγερσης της Βαρσοβίας, στα πλαίσια του σχεδίου καταστροφής της πόλης.

## Ιστορικά στοιχεία
Το αρχικό κτίριο κατασκευάστηκε την περίοδο 1639-1642 από τον αρχιτέκτονα Λορέντσο ντε Σεντ, για λογαριασμό του μεγάλου καγκελαρίου της Πολωνικής-Λιθουανικής Κοινοπολιτείας, Γέρζι Οσολίνσκι και ήταν μανιεριστικού τύπου. Η πρώτη του ανακατασκευή ξεκίνησε το 1681 από τον Ολλανδοπολωνό αρχιτέκτονα και μηχανικό Τίλμαν φαν Χάμερεν και ολοκληρώθηκε το 1697.

Το 1750, το ανάκτορο αγοράστηκε από τον Γερμανοπολωνό υψηλόβαθμο αξιωματούχο του πολωνολιθουανικού βασιλείου, Χάινριχ φον Μπρυλ και τα επόμενα χρόνια ανακατασκευάστηκε σε σχέδια των αρχιτεκτόνων Φρίντριχ Κνέμπελ και Γιόαχιμ Ντάνιελ φον Γιάουτς, σε ρυθμό ροκοκό. Το 1787-1788 πραγματοποιήθηκε γενική ανακατασκευή από τον αρχιτέκτονα Ντομένικο Μερλίνι και κατόπιν χρησίμευσε ως έδρα της ρωσικής πρεσβείας.

Μετά τη δημιουργία του σύγχρονου πολωνικού κράτους, το ανάκτορο στέγασε από το 1932 μέχρι το 1937 το υπουργείο Εξωτερικών της χώρας, ενώ παράλληλα, πραγματοποιήθηκαν έργα αναπαλαίωσης και επέκτασης υπό την επίβλεψη του Μπόχνταν Πνιέφσκι.

Κατά τη διάρκεια της γερμανικής Κατοχής της Πολωνίας, το ανάκτορο υπήρξε έδρα της αστυνομίας, των SS και του Γερμανού κυβερνήτη της Βαρσοβίας (ως μέρους του Γενικού Κυβερνείου), Λούντβιχ Φίσερ. Όταν ξέσπασε η εξέγερση της Βαρσοβίας, πολιορκήθηκε από τους Πολωνούς αντιστασιακούς και χρειάστηκε ειδική γερμανική επιχείρηση προκειμένου να απαγκιστρωθούν τα υψηλόβαθμα στελέχη και οι υπόλοιποι Γερμανοί στρατιώτες που βρίσκονταν αποκλεισμένοι εκεί.

Αν και κατά τη διάρκεια της εξέγερσης, το ανάκτορο δεν υπέστη σοβαρές ζημιές, καταστράφηκε ολοσχερώς - μαζί με άλλα μνημεία - στα πλαίσια του οργανωμένου σχεδίου της Ναζιστικής Γερμανίας για την ισοπέδωση της Βαρσοβίας.

## Εικόνες


Αρχείο:Brama Pałacu Bruhla.jpg|Η είσοδος του ανακτόρου κατά το 1915.
Αρχείο:Bundesarchiv Bild 101I-131-0596-15, Warschau, Posten am Gebäude des Distriktchefs.jpg|Γερμανός φρουρός στην κεντρική πύλη (1941).
Αρχείο:Zniszczony pałac Brühla w Warszawie.jpg|Τα ερείπια του ανακτόρου μετά τον Β΄ Παγκόσμιο Πόλεμο.
Αρχείο:Warszawa-fundamenty pałacu Bruhla.jpg|Τα θεμέλια του ανακτόρου.



## Παραπομπές


## Εξωτερικοί σύνδεσμοι
* 

Κατηγορία:Παλάτια στη Βαρσοβία
Κατηγορία:Μπαρόκ ανάκτορα
Κατηγορία:Κτίρια και κατασκευές στην Πολωνία που καταστράφηκαν κατά τη διάρκεια του Β΄ Παγκοσμίου Πολέμου
Κατηγορία:Κατεδαφισμένα κτίρια και κατασκευές στην Πολωνία
Κατηγορία:Ροκοκό αρχιτεκτονική στη Βαρσοβία
Στέλιος Μαραγκός

Ο **Στέλιος Μαραγκός** (Βέροια, 4 Μαΐου 1989) είναι Έλληνας παλαίμαχος επαγγελματίας ποδοσφαιριστής ο οποίος αγωνίζονταν στην θέση του αμυντικού. Από τον Ιούλιο του 2025 είναι Team Manager στον Ηρακλή.

## Καριέρα
Ο Μαραγκός υπέγραψε το πρώτο του επαγγελματικό συμβόλαιο το καλοκαίρι του 2010, με την ομάδα της Δόξας Δράμας, με την οποία αγωνίστηκε στο πρωτάθλημα της Β΄ Εθνικής, κατακτώντας την άνοδο στην πρώτη κατηγορία.

Επόμενος σταθμός της καριέρας του υπήρξε η ομάδα του Πλατανιά, με την οποία αγωνίστηκε σε 25 παιχνίδια της σεζόν 2011-2012, πριν επιστρέψει στην Καβάλα το 2012-13.

Το καλοκαίρι του 2013, υπέγραψε στην ομάδα της Α.Ε.Κ. Λάρνακας, όπου αγωνίστηκε σε 9 αγώνες, πριν μεταγραφεί στον Α.Ο.Κ. Κέρκυρα τον Ιανουάριο του 2014.

Μετά από ενάμισι χρόνο στο νησί των Φαιάκων, ο Μαραγκός συμφώνησε με την ομάδα του Γ.Α.Σ. Βέροια, όπου έπαιξε σε 36 παιχνίδια της σεζόν 2015-16. Τον Ιανουάριο του 2017 επέστρεψε στον Α.Ο. Πλατανιά, για να υπογράψει στον Άρη Θεσσαλονίκης το καλοκαίρι του ίδιου έτους. Στις 18 Αυγούστου 2018, υπέγραψε συμβόλαιο συνεργασίας με τον Ν.Π.Σ. Βέροια.

Στις 31 Ιανουαρίου 2023 μεταπήδησε στο Φ.Σ. Κοζάνη και στις 27 Αυγούστου 2023 στον Πιερικό, με τον οποίο έλυσε την συνεργασία του στις 11 Οκτωβρίου 2023.

## Παραπομπές


## Εξωτερικοί σύνδεσμοι
* 
* 
* Το προφίλ του Στέλιου Μαραγκού στο transfermarkt.com
* Το προφίλ του Στέλιου Μαραγκού στο footballdatabase.eu

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Δόξας Δράμας‎‎
Κατηγορία:Ποδοσφαιριστές Α.Ο. Πλατανιά‎‎‎
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές ΑΕΚ Λάρνακας‎‎
Κατηγορία:Ποδοσφαιριστές Α.Ο. Κέρκυρας‎‎‎
Κατηγορία:Ποδοσφαιριστές Π.Α.Ε. Βέροιας‎
Κατηγορία:Ποδοσφαιριστές Φ.Σ. Κοζάνης
Κατηγορία:Ποδοσφαιριστές Πιερικού
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Blue Lightning

Το ***Blue Lightning*** είναι το πρώτο προσωπικό άλμπουμ του ελληνογερμανού συνθέτη και κιθαρίστα Evan K που κυκλοφόρησε το 2016 από την FC Metal Recordings στην Ευρώπη και την King Records στην Ιαπωνία. Αποτελείται από 6 instrumental κομμάτια και 3 songs (η ιαπωνική έκδοση περιέχει 2 επιπλέον κομμάτια σαν bonus tracks). Στο άλμπουμ συμμετέχουν γνωστοί καλλιτέχνες της Progressive Metal σκηνής όπως ο Fabio Lione (Rhapsody Of Fire, Angra, Vision Divine), ο Bob Katsionis (Firewind, Serious Black, Outloud), ο Markus Johansson (4ARM, Sylencer) και ο Jimmy Pitts (Marco Minnemann, Christian Münzner).

## Tίτλοι άλμπουμ
# "Rising" (Instrumental)
# "Into The Light" (Instrumental)
# "Skies Of Shred" (Instrumental)
# "Picking The Stars" (Instrumental)
# "Orchestra Of Withered Clouds" (Instrumental)
# "Blue Lightning" (Instrumental)
# "Edge Of The Sky" (φωνή Fabio Lione)
# "One Last Time" (φωνή Fabio Lione)
# "Everything Is Coming Up Roses" ( Black Cover / φωνή Markus Johansson)
# "Far Beyond The Sun" (Yngwie Malmsteen Cover) *** Bonus track - Ιαπωνική έκδοση
# "Edge Of The Sky" (Instrumental) *** Bonus track - Ιαπωνική έκδοση

## Μουσικοί
* Evan K - Κιθάρες
* Fabio Lione - Φωνή στα "Edge Of The Sky" & "One Last Time"
* Bob Katsionis - Πλήκτρα
* Markus Johansson - Φωνή στο "Everything Is Coming Up Roses"
* Jimmy Pitts - Πλήκτρα στο "Everything Is Coming Up Roses
* Jim C. - Μπάσο
* Danny Joe Hofmann - Τύμπανα

## Πληροφορίες άλμπουμ
* Στίχοι και μουσική Evan K.
* Παραγωγή και ηχογράφηση Evan K, Epsilon Studio, Aschaffenburg, Γερμανία.
* Πλήκτρα Bob Katsionis (Firewind, Serious Black, Outloud) στο Sound Symmetry Studio, Αθήνα.
* Φωνητικά Fabio Lione (Rhapsody Of Fire, Angra, Vision Divine), Pisa, Ιταλία.
* Φωνητικά στο "Everything Is Coming Up Roses" από τον Markus Johansson (4ARM, Sylencer, THEM), Chicago, USA.
* Πλήκτρα στο "Everything Is Coming Up Roses" από τον Jimmy Pitts (Marco Minnemann, Christian Münzner), Missouri, USA.
* Μίξη και Mastering από τον R.D. Liapakis (Mystic Prophecy, Devil’s Train) και Christian Schmid στο The Prophecy and Music Factory Studios  (Mystic Prophecy, Suicidal Angels, Devil’s Train, Steel Prophet, Eldritch etc.), Kempten, Γερμανία.
* Logo concept, design, album artwork & layout by Abstrata - The Art of Gustavo Sazes.

## Παραπομπές


Κατηγορία:Άλμπουμ του 2016
Βολοντιμίρ Όσταπτσουκ

Ο **Βολοντιμίρ Βαλερίγιοβιτς Όσταπτσουκ** (Ουκρανικά: **Володимир Валерійович Остапчук**) (γεννημένος στις 27 Σεπτεμβρίου 1984) είναι τηλεοπτικός παρουσιαστής της Ουκρανίας, ηθοποιός φωνής και ραδιοφωνικός παρουσιατής. Γεννήθηκε στο Ουμάν. Ο Όσταπτσουκ παρουσίασε τον Διαγωνισμό Τραγουδιού της Eurovision 2017 μαζί με τον Ολεκσάντρ Σκίσκο και τον Τιμούρ Μιροσνιτσένκο. Ήταν η πρώτη φορά που ο διαγωνισμός τραγουδιού της Eurovision παρουσιάστηκε από ένα αρσενικό τρίο και για δεύτερη φορά, μετά την έκδοση του 1956 με σόλο άντρα παρουσιαστή, ο διαγωνισμός δεν περιείχε γυναικεία παρουσίαση.

## Παραπομπές

## Επιπλέον λινκ

*

Κατηγορία:Ουκρανοί ηθοποιοί
Κατηγορία:Διαγωνισμός Τραγουδιού Eurovision 2017
Τιμούρ Μιροσνιτσένκο

Ο **Τιμούρ Βαλερίοβιτς Μιροσνιτσένκο** (Ουκρανικά: **Тімур Валерійович Мірошниченko**) (γεννήθηκε στις 9 Μαρτίου 1986) είναι Ουκρανός τηλεοπτικός παρουσιαστής. Ήταν ο παρουσιαστής της Junior Eurovision 2009 μαζί με την Άνι Λόρακ και το 2013 με τη Ζλάτα Όγκνιεβιτς. Ο Τιμούρ παρουσίασε επίσης τον Διαγωνισμό Τραγουδιού της Eurovision 2017.

## Βιογραφία
Ο Μιροσνιτσένκο γεννήθηκε στις 9 Μαρτίου 1986 στο Κίεβο. Στα χρόνια του σπουδαστή ήταν μέλος της ομάδας φοιτητών του KVN.

Η καριέρα του στην τηλεόραση ξεκίνησε το 2005, όταν έγινε σχολιαστής της Junior Eurovision 2005 - η πρώτη Junior Eurovision που μεταδίδει στην Ουκρανία. Στη συνέχεια, το 2007 έγινε σχολιαστής του διαγωνισμού τραγουδιού της Eurovision [3], αντικαθιστώντας τον Παύλο Σύλκο. Διοργανώνει σχόλια όλων των διαγωνισμών της Eurovision στην UA: PBC μέχρι σήμερα, ακόμη και το 2015 στη Βιέννη όταν η Ουκρανία δε συμμετείχε. Επίσης φιλοξενεί το τηλεοπτικό πρόγραμμα "Як це;" ("Πώς είναι;") σε αυτό το κανάλι.

Ο Τιμούρ παρουσίασε επίσης την Junior Eurovision 2013 με τη Ζλάτα Όγκνιεβιτς. Αυτή ήταν η δεύτερη φορά που φιλοξένησε το διαγωνισμό Junior. Στις 26 Φεβρουαρίου 2017, ανακοινώθηκε ότι ο Τιμούρ θα παρουσιάσει τον Διαγωνισμό Τραγουδιού της Eurovision 2017 στο Κίεβο ενεργώντας ως παρουσιαστής του green room, μαζί με τον Ολεκσάντρ Σκίσκο και τον Βολοντιμίρ Όσταπτσουκ που θα ήταν οι κύριοι παρουσιαστές. Ήταν η πρώτη φορά που ο διαγωνισμός τραγουδιού της Eurovision παρουσιάστηκε από ένα αρσενικό τρίο, και για δεύτερη φορά, μετά την έκδοση του 1956 με σόλο αρσενικό παρουσιαστή, ο διαγωνισμός δεν περιείχε γυναικεία παρουσίαση.

## Δείτε επίσης
* Κατάλογος παρουσιαστών της Eurovision
* Συμμετοχή της Ουκρανίας στη Eurovision

## Παραπομπές


## Εξωτερικοί σύνδεσμοι

* 

Κατηγορία:Διαγωνισμός Τραγουδιού Eurovision 2017
Βερνίκι (αποσαφήνιση)

Με την ονομασία **βερνίκι** μπορεί να αναφέρονται¨

## Χρωστικές
* Βερνίκι, διαφανές υλικό επικάλυψης, συνήθως σε ξύλινες επιφάνειες.
* Βερνίκι νυχιών ή *μανό*, υλικό επικάλυψης νυχιών.

## Οικισμοί
* Βερνίκι Κορυτσάς, οικισμός του δήμου Ντέβολης του νομού Κορυτσάς.

## Δείτε επίσης
* Βέρνικο (αποσαφήνιση)
Βέρνικο (αποσαφήνιση)

Με την ονομασία **Βέρνικο** μπορεί να αναφέρονται:

* Βέρνικο Ευρυτανίας, οικισμός του δήμου Αγράφων.
* Βερνίκο Ιωαννίνων, σήμερα *Βερενίκη*, οικισμός του δήμου Ζίτσας.

## Δείτε επίσης

* Βερνίκι (αποσαφήνιση)

Κατηγορία:Αποσαφηνίσεις ελληνικών τοπωνυμίων
Κατερίνα Κόφφα

Η **Αικατερίνη (Κατερίνα) Κόφφα** (γενν. 10 Απριλίου 1969) είναι Ελληνίδα πρώην αθλήτρια του στίβου και συγκεκριμένα δρομέας ταχύτητας, με τις καλύτερες επιδόσεις της στο αγώνισμα του δρόμου 200 μέτρων. Κατέχει ακόμα και σήμερα το πανελλήνιο ρεκόρ στο αγώνισμα με χρόνο 22,67 δευτερόλεπτα από το Πανελλήνιο πρωτάθλημα στίβου, στην Αθήνα, στις 16 Ιουνίου 1996 («νόμιμος» ευνοϊκός άνεμος, +0,9&nbsp;m/sec). Το είχε καταρρίψει και στο πρωτάθλημα του 1995 με 22,87. Κατέχει επίσης το πανελλήνιο ρεκόρ κλειστού στίβου των 200 μέτρων, το οποίο κατέρριψε επίσης δύο φορές, τη δεύτερη με επίδοση 22,71 σε «μήτινγκ» στο Στάδιο Ειρήνης και Φιλίας, στις 21 Φεβρουαρίου 1998.

Η Κόφφα γεννήθηκε στην Καρδίτσα και ήταν αθλήτρια του Πανιωνίου. Η μεγαλύτερη επιτυχία της σταδιοδρομίας της ήταν η κατάκτηση του χρυσού μεταλλίου στο Παγκόσμιο Πρωτάθλημα Κλειστού Στίβου 1997. Οι κυριότερες συμμετοχές της σε μεγάλους διεθνείς αγώνες και τα αποτελέσματά τους παρατίθενται στον παρακάτω πίνακα:

*Π.Ρ. = Πανελλήνιο Ρεκόρ

Συμμετείχε επίσης στους Ολυμπιακούς Αγώνες της Ατλάντα το 1996. Ως προς τις νίκες της σε πανελλήνιους αγώνες, η Κόφφα ήταν πρώτη στα 200 μέτρα στο Πανελλήνιο πρωτάθλημα στίβου γυναικών εφτά φορές: στους αγώνες του 1989 με επίδοση 24,02, του 1992 με 23,99, του 1993, του 1995 με πανελλήνιο ρεκόρ, του 1996 με πανελλήνιο ρεκόρ, του 1999 και του 2000. Επιπλέον, πρώτη στα 100 μέτρα 5 φορές: το 1993, το 1994, το 1996, το 1997 και το 1999. Το ατομικό ρεκόρ της στον δρόμο των 100 μέτρων ήταν 11,33 δευτερόλεπτα, από τις 26 Ιουλίου 1996 (ευν. άνεμος μόλις +0,2 m/sec).

Η Κατερίνα Κόφφα είναι παντρεμένη με τον εξίσου σημαντικό Έλληνα δρομέα ταχύτητας Άγγελο Παυλακάκη και έχουν τρία παιδιά.

## Παραπομπές


## Εξωτερικοί σύνδεσμοι
* Το «προφίλ» της αθλήτριας στον ιστότοπο της IAAF

Κατηγορία:Ελληνίδες αθλήτριες δρόμων ταχύτητας
Κατηγορία:Αθλητές στίβου Πανιωνίου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Μεσογειακούς Αγώνες 1991
Κατηγορία:Αθλητές του στίβου στους Μεσογειακούς Αγώνες 1993
Κατηγορία:Αθλητές του στίβου στους Μεσογειακούς Αγώνες 1997
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Δ Ιππαρίου

Ο **δ (δέλτα) Ιππαρίου** (*Delta Equulei, δ Equ*) είναι ο δεύτερος φωτεινότερος (όπως φαίνεται από τη Γη) αστέρας του αστερισμού Ιππαρίου. Ο δ Ιππαρίου είναι φασματοσκοπικώς διπλό αστρικό σύστημα, δηλαδή δύο αστέρες που περιφέρονται γύρω από το κοινό κέντρο μάζας τους, οι οποίοι στη συγκεκριμένη περίπτωση εκτελούν την περιφορά αυτή μέσα σε 2,08 γήινες ημέρες και έχουν φασματικούς τύπους G0 και F7. Το απόλυτο μέγεθος του όλου είναι 3,142. Υπάρχει διχογνωμία ως προς τις μάζες των δύο αστέρων: μία μελέτη τις δίνει ως 1,22 (του μεγαλύτερου) και 1,17 ηλιακή μάζα, ενώ μία άλλη ως 1,66 and 1,59, αντιστοίχως. Η απόλυτη (πραγματική) λαμπρότητα του μεγαλύτερου αστέρα είναι 2,23 φορές μεγαλύτερη της ηλιακής, ενώ του μικρότερου 2,17. Η ηλικία του ζεύγους εκτιμάται στα 3,0 δισεκατομμύρια έτη. Το ζεύγος πλησιάζει τη Γη και γενικότερα το Ηλιακό Σύστημα με ταχύτητα 16,2 χιλιόμετρα ανά δευτερόλεπτο (58.300 χιλιόμετρα την ώρα).

## Ιστορικά στοιχεία
Ο Ουίλιαμ Χέρσελ είχε ταξινομήσει τον δ Ιππαρίου ως διπλό αστέρα μεγάλου διαχωρισμού. Ο Φρίντριχ Γκέοργκ Βίλχελμ φον Στρούβε έδειξε αργότερα ότι δεν επρόκειτο για σύστημα. Αλλά ο γιος του τελευταίου, ο Ότο Βίλχελμ φον Στρούβε, εκτελώντας παρατηρήσεις το 1852, ανεκάλυψε ότι, ενώ ο διαχωρισμός των δύο συνέχιζε να αυξάνεται, ο ίδιος ο κυρίως δ Ιππαρίου (δ Ιππαρίου Α) εμφανιζόταν πεπλατυσμένος. Συμπέρανε ότι επρόκειτο για ένα διπλό σύστημα με τα δύο μέλη του πολύ κοντά το ένα στο άλλο. Αυτό είναι το προαναφερθέν διπλό αστρικό σύστημα.

## Παραπομπές

## Εξωτερικοί σύνδεσμοι
*
* Delta Equulei

Κατηγορία:Φασματοσκοπικώς διπλοί αστέρες
Κατηγορία:Αστέρες κύριας ακολουθίας τύπου F
Κατηγορία:Ιππάριον (αστερισμός)
Κατηγορία:Αστέρες κύριας ακολουθίας τύπου G
Κατηγορία:Αστέρες με ονομασία κατά Bayer
Σορβικό κάλιο

Το **σορβικό κάλιο** E202 - ένα φυσικό συντηρητικό, το οποίο παράγεται κυρίως από τους σπόρους ορισμένων φυτών.Έχει μορφή λευκής σκόνης και η καθαρότητα του είναι πάνω από 99%.
Χρησιμοποιείται για την μυκητοστατική ιδιότητα του.
Εμποδίζει απολύτως τον πολλαπλασιασμό των ζυμομυκήτων και έτσι, απομακρύνει τον κίνδυνο της αναζύμωσης των αναγόντων σακχάρων.

## Παραπομπές


Κατηγορία:Ενώσεις καλίου
Κατηγορία:Πρόσθετα τροφίμων
Κατηγορία:Συντηρητικά
Πόρτες

Ο όρος **πόρτες**  μπορεί να αναφέρεται:

* στο Πόρτες (τάβλι), παιχνίδι στο τάβλι.
* στις Πόρτες Πάρου, ύφαλος δυτικά του λιμένα Πάρου.
* στον Αρχαιολογικός χώρος Πορτών, αρχαιολογικός χώρος στο Κεφαλόβρυσο Πορτών στην Αχαΐα. 
* στις Πόρτες Αχαΐας, οικισμός της Ελλάδας.
* στις Πόρτες Χαλκιδικής, οικισμός της Ελλάδας.
* στις Πόρτες Αίγινας,  οικισμός της Ελλάδας.
Πανεπιστήμιο της Πίζας

Το **Πανεπιστήμιο της Πίζας** (**UniPi**) είναι ένα από τα αρχαιότερα πανεπιστήμια σε Ιταλία και Ευρώπη. Ιδρύθηκε το 1343, αλλά εξακολουθεί να έχει μια σημαντική διάσταση, ειδικά σε σχέση με τον αριθμό των κατοίκων της πόλης που τo φιλοξενεί. Είναι το δεύτερο πανεπιστήμιο στην Τοσκάνη μετά τη Φλωρεντία και το όγδοο στην Ιταλία και συνδέεται με άλλα πανεπιστημιακά ιδρύματα όπως το Scuola Normale Superiore di Pisa και το Γυμνάσιο Sant'Anna με τα οποία έχει στενές σχέσεις τόσο από πλευράς καθηγητών όσο και υπηρεσιών.Το Πανεπιστήμιο της Πίζας είναι το μόνο ιταλικό πανεπιστήμιο που είναι μέρος των Πανεπιστημίων της Ερευνητικής Ένωσης (Research Association), μια κοινοπραξία μεταξύ των πιο διάσημων πανεπιστημίων στον κόσμο, κυρίως στις Ηνωμένες Πολιτείες.

Σύμφωνα με μια κατάταξη από το Censis, το Πανεπιστήμιο της Πίζας κατατάσσεται στην 4η θέση ανάμεσα στα καλύτερα ιταλικά πανεπιστήμια με περισσότερους από 40 000 φοιτητές.

## Ιστορία
Αρχικά, κάποια στοιχεία σχετικά με την παρουσία στην Πίζα σχολών δικαίου, λαϊκών και μοναστηριακών, η οποία παρουσία χρονολογείται στο δεύτερο μισό του δωδέκατουαιώνα, όταν η Πίζα είχε ήδη επιτύχει αξιοσημείωτη οικονομική ανάπτυξη. Τον επόμενο αιώνα, υπάρχουν τα πρώτα έγγραφα που πιστοποιούν την παρουσία σχολής της ιατρικής και της χειρουργικής.

## Δομή
Το Πανεπιστήμιο της Πίζας διαιρείται σε είκοσι Τμήματα και δύο διατμηματικές Σχολές. Προηγουμένως, ήταν χωρισμένο σε έντεκα Σχολές.

### Το παλιό σύστημα
* Σχολή Γεωπονίας
* Σχολή Οικονομικών
* Σχολή Φαρμακευτικής
* Νομική Σχολή
* Σχολή Μηχανικών
* Σχολή Γραμμάτων και Φιλοσοφίας
* Σχολή Ξένων Γλωσσών και Λογοτεχνιών
* Ιατρική και Χειρουργική Σχολή
* Κτηνιατρική Σχολή 
* Σχολή Μαθηματικών, Φυσικής και Φυσικών Επιστημών
* Σχολή Πολιτικών Επιστημών

### Το σημερινό σύστημα

#### Τμήματα
* Βιολογίας
* Χημείας και Βιομηχανικής Χημείας
* Πολιτισμών και Μορφών της Γνώσης
* Οικονομίας και Διοίκησης
* Φαρμακευτικής
* Φιλολογίας, Λογοτεχνίας και Γλωσσολογίας
* Φυσικής
* Νομικής
* Επιστήμης των Υπολογιστών
* Πολιτικών και Βιομηχανικών Μηχανικών
* Μηχανικών Ενέργειας, Συστημάτων, Εδάφους και Κατασκευών
* Μηχανικών Πληροφορικής
* Μαθηματικών
* Κλινικής και Πειραματικής Ιατρικής
* Χειρουργικής Παθολογίας, Ιατρικής, Mοριακής σε κρίσιμες περιοχές
* Μεταγραφικής Έρευνας και νέων τεχνολογιών στην ιατρική και τη χειρουργική επέμβαση
* Γεωπονικών επιστημών, των τροφίμων και των αγρο-περιβαλλοντικών
* Επιστημών της Γης
* Πολιτικών επιστημών
* Κτηνιατρικής Επιστήμης

#### Διατμηματικές σχολές
* Διατμηματική Σχολή Μηχανικών
* Διατμηματική Σχολή Ιατρικής

## Εξωτερικοί σύνδεσμοι
* 

Πιζας
Δημοκρατικό Λαϊκό Μέτωπο

[μικρογραφία|[Ρώμη, (Garbatella). Γκράφιτι του Λαϊκού Μετώπου στις εκλογές της 18ης Απριλίου 1948]]
Το **Δημοκρατικό Λαϊκό Μέτωπο για την ελευθερία, την ειρήνη, την εργασία,** ή, απλά, **το Δημοκρατικό λαϊκό Μέτωπο** (**FDP**), ήταν μια πολιτική ομοσπονδία της αριστεράς, που επισήμως ιδρύθηκε στις 28 Δεκεμβρίου του 1947 , και αποτελούνταν από:

* Το Ιταλικό Κομμουνιστικό κόμμα (*PCI*), με τον γενικό γραμματέα Παλμίρο Τολιάτι.
* Το Ιταλικό Σοσιαλιστικό κόμμα (*PSI*), με τον γενικό γραμματέα Πιέτρο Νένι.

τα οποία ενώνονταν με άλλα μικρότερα κόμματα όπως:
* Θηλυκή Συμμαχία
* Η Συμμαχία Της Λαϊκής Δημοκρατίας
* Συστατικά της Γης
* Το Κίνημα Της Υπαίθρου
* Χριστιανικό κίνημα για την Ειρήνη του Guido Miglioli
* Κίνημα της Σοσιαλιστικής Μονάδας του Livio Maitan
Δεν συμμετείχαν στους καταλόγους αλλά προτιμούσαν να εμφανίζονται με ανεξάρτητες λίστες, ακόμη και σε αριστερή θέση:
* Χριστιανικό Σοσιαλιστικό Κόμμα (PC)
* Κόμμα Δράσης Της Σαρδηνίας (PSd")

Το σύμβολο του συνασπισμού ήταν το πρόσωπο του Τζουζέπε Γκαριμπάλντι (*Giuseppe Garibaldi*), του επαναστάτη ήρωα της Ιταλικής Ενοποίησης (*Risorgimento)*, βαμμένο λευκό (σύμβολο του πασιφισμού) μέσα σε ένα πράσινο αστέρι (το οποίο αναφέρεται στην εργασία) μέσα σε κόκκινο περίγραμμα (ένα χαρακτηριστικό σημάδι της αριστεράς, η οποία συμπληρώνει στη σειρά τα τρία χρώματα της ιταλικής σημαίας).

## Ιστορία
Μετά τα καλά αποτελέσματα που επιτεύχθηκαν στις δημοτικές και επαρχιακές εκλογές του 1947, και στις περιφερειακές εκλογές στη Σικελία , τον Aπρίλιο του ίδιου έτους, ο Παλμίρο Τολιάτι και ο Πιέτρο Νένι ζήτησαν από την κάρτα του μετώπου να χτυπήσει τη Χριστιανική Δημοκρατία ενόψει των εκλογών της 18ης απριλίου 1948. Το «Εμπόδιο των Ανθρώπων» (όπως ονομάστηκε η συμμαχία) ωστόσο, έλαβε μόνο το 31% των ψήφων στη Βουλή των Αντιπροσώπων (με 8 137 047 ψήφους) και το 30,76% των ψήφων στη Γερουσία της Δημοκρατίας (6 969 122): συνεπώς, τόσο το PSI και το PCI προτίμησαν να δηλώσουν ότι εκείνη τη σεζόν τελειώνουν και παρουσιάζονται στις πολιτικές εκλογές με τα δικά τους σύμβολα. Το αποτέλεσμα αυτής της καταστροφικής ήττας (η Χριστιανική Δημοκρατία υπερέβη το 48% των ψήφων τόσο στη Βουλή όσο και στη Γερουσία) ήταν η γέννηση των τριών κυβερνήσεων του De Gasperi.

## Τα αποτελέσματα των εκλογών

## Έδρες στο κοινοβούλιο του Δημοκρατικού Λαϊκού Μετώπου
### 1947-1948

### 1948

## Οι σοσιαλιστές και οι κομμουνιστές μετά τις εκλογές του 1948
Σε τοπικό επίπεδο, η συμμαχία με το PCI-PSI συνέχισε σε μία γεμάτη, μέχρι το 1956, χρονιά κατά την οποία ο Νένι σταμάτησε με τους κομμουνιστές, λόγω της σοβιετικής εισβολής στην Ουγγαρία. Ακόμη και όταν γεννήθηκε η κεντροαριστερά, οι σχέσεις μεταξύ σοσιαλιστών και κομμουνιστών δεν ήταν κακές, και ορισμένες «κόκκινες» διοικήσεις συνέχισαν να εμφανίζονται στην Ιταλία (κυρίως βορειοκεντρικά).

## Δείτε επίσης
* Αριστερά (πολιτική)
* Ψυχρός Πόλεμος

Κατηγορία:Πρώην πολιτικά κόμματα στην Ιταλία
Exit Eden

Οι **Exit Eden** είναι ένα Symphonic Metal συγκρότημα που απαρτίζεται από τις τραγουδίστριες Amanda Somerville, Anna Brunner, Clementine Delauney and Marina La Torraca. Το συγκρότημα ερμηνεύει metal διασκευές πολύ γνωστών Pop και Rock επιτυχιών.

## Σχετικά
Το συγκρότημα δημιουργήθηκε το 2017 από την Αμερικανίδα τραγουδίστρια Amanda Somerville (Avantasia, Alice Cooper, Epica), τη Βραζιλιάνα Marina La Torraca ( Phantom Elite), τη Γαλλίδα Clementine Delauney (Visions of Atlantis, Serenity) και τη Γερμανίδα Anna Brunner. . Οι Exit Eden ξεκίνησαν να ανεβάζουν τα πρώτα video clips από το πρώτο τους άλμπουμ "Rhapsodies In Black" τον Ιούλιο του 2017, επιτυγχάνοντας πολλές χιλιάδες views μέσα σε ελάχιστες ημέρες και καταλαμβάνοντας το Νο15 στα album charts της Γερμανίας, ενώ τράβηξαν τη προσοχή και σε πολλές άλλες Ευρωπαϊκές χώρες και Νότιο Αμερική. 

Διάφοροι μουσικοί, τεχνικοί και παραγωγοί όπως οι Simone Simons (Epica), Hardy Krech, Mark Nissen, Johannes Braun (Kissin’ Dynamite), Jim Müller (Kissin’ Dynamite), Sascha Paeth (Avantasia, Edguy, Kamelot), Evan K (Mystic Prophecy) συνεργάστηκαν για το άλμπουμ.

## Δισκογραφία
* Rhapsodies In Black, Album, 2017 (Starwatch Entertainment/Napalm Records)

## Weblinks
* Official Homepage
* Facebook 

## Παραπομπές


Κατηγορία:Αμερικανικά rock συγκροτήματα
Διοργανώσεις Ε.Π.Σ. Καβάλας 2014–15

Για την **περίοδο 2014–15**, η Ένωση Ποδοσφαιρικών Σωματείων Καβάλας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Καβάλας.

Η πρωταθλήτρια της Α΄ κατηγορίας της ΕΠΣ Καβάλας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Καβάλας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Καβάλας είναι η εξής:

* League
** 1ος Όμιλος
** 2ος Όμιλος
* Α΄ Κατηγορία
** 1ος Όμιλος
** 2ος Όμιλος
* Β΄ Κατηγορία
** 1ος Όμιλος
** 2ος Όμιλος

### League
#### Αγώνας κατάταξης
Πρωταθλήτρια αναδείχθηκε η ομάδα του Νέστου Χρυσούπολης.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Καβάλας. Κυπελλούχος για την περίοδο 2014–15 αναδείχθηκε η ομάδα του Νέστου Χρυσούπολης.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Καβάλας
Κατηγορία:Εγχώρια ποδοσφαιρικά πρωταθλήματα 2014–2015
Κατηγορία:Εγχώρια ποδοσφαιρικά κύπελλα 2014-2015
Καλυθιές Ρόδου

Οι **Καλυθιές**, ή **Καλλιθιές**, είναι κωμόπολη της Ρόδου στα Δωδεκάνησα.

## Γενικά στοιχεία
Οι Καλυθιές βρίσκονται στο βορειοδυτικό τμήμα του νησιού κοντά στον όρμο Καλλιθέας και το Φαληράκι. Απέχουν περίπου 13 χλμ. νοτιοδυτικά από την πόλη της Ρόδου και ο πληθυσμός τους είναι 2.836 σύμφωνα με την απογραφή του 2011. Η παλιότερη γραπτή αναφορά για το χωριό είναι το 1474 και αναφέρεται με το όνομα *Calathies* ή *Calaties*, κατά μια εκδοχή από το φυτό κόλυθος ή κολυτέα που ευδοκιμεί στην περιοχή.

Η περιοχή Ερημοκάστρου έχει κυρηχθεί αρχαιολογικός χώρος για την αποτελεσματικότερη προστασία των εντοπισμένων αρχαιοτήτων:

# Λείψανα αρχαίου ελληνιστικού τείχους - "Ερημόκαστρο",
# σπηλιά ανατολικής απότομης πλαγιάς με απολιθώματα,
# λείψανα καμινιού,
# λείψανα κτιρίου ελληνιστικών χρόνων,
# τμήματα αρχαίων τοίχων κοντά στον όρμο Λαδικού,
# λείψανα αρχαίων τάφων στη θέση "Τραουνού".

## Διοικητικά - πληθυσμιακά στοιχεία
Αναφέρεται επίσημα το 1948, γραμμένη ως η *Καλυθιαί*, στο ΦΕΚ 248Α - 28/09/1948 να ορίζεται έδρα της ομώνυμης νεοϊδρυθείσας κοινότητας. Σύμφωνα με το προγράμμα Καλλικράτης και την τροποποίησή του Κλεισθένης Ι, μαζί με το Φαληράκι, αποτελούν την Κοινότητα Καλυθιών η οποία υπάγεται στην Δημοτική Ενότητα Καλλιθέας του Δήμου Ρόδου ενώ σύμφωνα με την απογραφή του 2011 έχει 2.836 κατοίκους.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Κωμοπόλεις της Ρόδου
Κατηγορία:Χωριά της περιφερειακής ενότητας Ρόδου